פטריק מודיאנו

**ז'אן פטריק מוֹדִיאנוֹ** (בצרפתית: **Jean Patrick Modiano**; נולד ב־30 ביולי 1945) הוא סופר צרפתי ממוצא יהודי, חתן  (1968), פרס גונקור (1978) ופרס נובל לספרות (2014).

## ביוגרפיה
פטריק מודיאנו נולד בבולון-ביאנקור, פרוור של פריז בירת צרפת, ב-1945, לאחר תום מלחמת העולם השנייה. הוא היה בנם של אלברטו מודיאנו, איש עסקים יהודי איטלקי, יליד פריז, בן למשפחת מודיאנו, שמוצאה מאיטליה ושחייתה שנים רבות בסלוניקי, ולואיזה קולפיאן, שחקנית בלגית ממוצא פלמי. ב־1957 מת ממחלה אחיו הצעיר רודי, והוא בן עשר (מודיאנו הקדיש לו כמה מיצירותיו).

ב־1968, בגיל 23, פרסם מודיאנו את הרומן הראשון שלו, "כיכר אֶטואל", ומאז הוא עוסק בכתיבה. הוא כתב רומנים, ספרי ילדים ותסריטים (בהם לסרט "לקומב, לוסיאן" (1974), ביחד עם הבמאי לואי מאל). עבודתו עוסקת בנושאים של זיכרון, שכחה וזהות.

ב־12 בספטמבר 1970 נשא לאישה את דומיניק זרפוס (Dominique Zerhfuss). לשניים נולדו שתי בנות. בתם מארי מודיאנו  היא זמרת וסופרת.

בשנת 1972 הוענק למודיאנו פרס האקדמיה הצרפתית לספרות יפה על כתיבת הספר "שדרות הטבעת", בשנת 1978 זכה מודיאנו בפרס גונקור, ב־2012 זכה בפרס אוסטריה לספרות אירופית.

ב־2014 זכה בפרס נובל לספרות. בנימוקי הפרס נכתב שזכייתו היא "אמנות הזיכרון, עמה הוא עורר את הגורל האנושי הבלתי-נתפס, וחשף את עולם החיים של העיסוק".

## מספריו
* **כיכר אֶטואל** (La Place de l'Étoile), 1968 (תורגם לעברית על ידי אביבה ברק בספר "2 רומאנים" בהוצאת הקיבוץ המאוחד)
* **מִשמַר לילה** (La Ronde de nuit), 1969 (תורגם לעברית על ידי אביבה ברק בהוצאת זמורה ביתן מודן)
* **שדרות הטבעת** (La Ronde de nuit), 1972 (תורגם לעברית על ידי יהושע קנז בספר "2 רומאנים" בהוצאת הקיבוץ המאוחד)
* **וילה נוּגה** (Villa triste), 1975 (תורגם לעברית על ידי אביטל ענבר בהוצאת זמורה ביתן מודן)
* **רחוב החנויות האפלות** (Rue des boutiques obscures), 1978 (תורגם לעברית על ידי אביטל ענבר בהוצאת עם עובד)
* **נעורים** (Une Jeunesse), 1981 (תורגם לעברית בהוצאת זמורה ביתן)
* **מֶמוֹרִי לֵיין** (Memory Lane), 1981 (תורגם לעברית על ידי מרים טבעון בהוצאת זמורה ביתן)
* **ימי ראשון של אוגוסט** (Dimanches d'août), 1986 (תורגם לעברית על ידי אביטל ענבר בהוצאת מסדה)
* **מה קרה לדורה ברוּדר?** (Dora Bruder), 1997 (תורגם לעברית על ידי חגית בת־עדה בהוצאת זמורה ביתן)
* **מותק הקטנה** (La Petite Bijou), 2001 (תורגם לעברית על ידי חגית בת־עדה בהוצאת זמורה ביתן מודן)
* **תאונה לילית** (Accident nocturne), 2003
* **שושלת יוחסין** (Un pedigree), 2004
* **בית הקפה של הנעורים האבודים** (Dans le café de la jeunesse perdue), 2007 (תורגם על ידי ניר רצ'קובסקי, ראה אור ב-2014 בהוצאת אחוזת בית)
* **עשבי הלילה** (L'Herbe de nuit), 2012 (תורגם על ידי ניר רצ'קובסקי וראה אור בספר "בית הקפה של הנעורים האבודים" בהוצאת אחוזת בית)

## קישורים חיצוניים

* 
* 
* 


* Ora Avni, "Patrick Modiano: A French Jew?," *Yale French Studies*, 85: *Discourses of Jewish Identity in Twentieth-Century France* (1994), 227-247

* 
* 
* 
* 
* , 
* 
*  (עם הופעת התרגום העברי ל"שדרות הטבעת" ו"כיכר אטואל")
* 
* 
* 

**על יצירתו**:
* 
* 
* 
* 
* 
* על פטריק מודיאנו, זוכה הנובל, באתר "מבקר חופשי", 29 בדצמבר 2014, פורסם במקור במוסף שבעה לילות בעיתון "ידיעות אחרונות"
* 
* 
* 
* אריק גלסנר, על פטריק מודיאנו, זוכה הנובל, המדור לספרות ב"7 לילות" של "ידיעות אחרונות", 19 בדצמבר 2014
* ד"ר אורנה ליברמן. דיו סימפתית/פטריק מודיאנו. מתח, אוטוביוגרפיה, היסטוריה, ארס פואטיקה ופסיכואנליזה, בבלוג היתרבות של מירב גולן, 9 בדצמבר 2021
* ד"ר אורנה ליברמן, ביקור בחדר העבודה של פטריק מודיאנו וטיול בפריז שלו/שלנו דרך הרומן "דיו סימפתית", באתר פרנקופילים אנונימיים של צבי חזנוב, 23 בדצמבר 2021

## הערות שוליים

קטגוריה:זוכי פרס נובל לספרות
קטגוריה:זוכי פרס נובל יהודים צרפתים
קטגוריה:זוכי פרס גונקור
קטגוריה:סופרים יהודים צרפתים
קטגוריה:זוכי פרס אוסטריה לספרות אירופית
קטגוריה:צרפתים שנולדו ב-1945